XXXIV 
Den 2 7. Maj 1923. Besøg paa Statens Planteavlslaboratorium 
og Statens plantepatologiske Forsøg i Lyngby. 
Deltagerne (ca. 15) samledes foran Statens Planteavlslaboratorium paa 
Frederiksdalsvej og blev modtaget af Afdelingsbestyrer, mag. scient. Erik J. 
Petersen, som derefter foreviste Laboratoriet. Dettes Opgave er at foretage 
kemiske og bakteriologiske Jordbundsundersøgelser af Betydning for Land¬ 
bruget, hvorved det naturligvis ogsaa kommer til at befatte sig med alle Slags 
Gødningsspørgsmaal. Foruden dette videnskabelige Undersøgelsesarbejde har 
Laboratoriet tillige en Konsulentvirksomhed, idet det besvarer Forespørgsler 
fra Praksis vedrørende Jordbundsforhold; i Reglen drejer det sig om at be¬ 
stemme Jordens Reaktion, og denne omfattende og vigtige Virksomhed er 
organiseret i en særlig „Kalktrangsafdeling" med eget, stort Personale. En 
anden vigtig Side af Arbejdet er Fremstillingen af Bakteriekulturer til Podning 
af Lucerne („Nitragin"); dette er et Sæsonarbejde, som i det tidlige Foraar 
kræver et betydeligt ekstra Personel. — Medlemmerne kunde kun beundre 
Laboratoriets smukke og praktiske Indretning. Alle Vegne var de mest moderne 
og bekvemme Apparater taget i Brug, og de her arbejdende Videnskabsmænd 
havde store, lyse, velindrettede Lokaler til deres Brug. 
Derefter gik man over til Genboen, Statens plantepatologiske Forsøg, 
hvis Bygning ligger kønt lige over for Sorgenfri Slot. Her var Afdelings¬ 
bestyrer, cand. mag. E. Gram Vært. Han holdt først i Bygningens smukke 
Auditorium et orienterende Foredrag om Institutionens Indretning og Opgaver. 
Den zoologiske og den botaniske Afdeling under hver sin Bestyrer tager sig 
af Forskningsarbejdet vedrørende dyriske Angreb og Sygdomme paa Land- og 
og Havebrugets Kulturplanter samt foretager Bekæmpelsesforsøg; den tredie 
Afdeling, Oplysningsafdelingen, søger at popularisere Resultaterne og bringe 
dem ud til Praksis. Den betydelige Konsulentvirksomhed bestrides ved Sam¬ 
arbejde mellem Afdelingerne. Efter Foredraget besaas Laboratorierne; paa 
Trappen til 1. Sal er indsat en Mindetavle for Kølpin Ravn, Institutionens 
Grundlægger. Man gik derefter igennem den ret store Forsøgsmark, som 
hører til Bygningen; der var dog p. G. a. det sildige Foraar endnu ikke saa 
meget at se, som senere paa Aaret. M. T. 
Den 17. Juni 192 3. Ekskursion til Furesø under Ledelse af Mag. 
scient. C. V. Otterstrom. 
Deltagernes Antal var 23, hvoraf 4 udenfor Foreningen, nemlig dels Hr. 
Ingeniør O. Wolff, Sekretær i Lystfiskeriforeningen, der elskværdigt havde 
henvendt sig til tre Medlemmer af denne Forening om Laan af Baade, dels 
Herrerne Grosserer Gldhde, Grosserer Lykkeberg og Ingeniør Richter, der 
imødekommende havde fulgt Opfordringen og var mødt med 3 Motorbaade. 
I disse tre Baade samt i en af Fiskeriundersøgelsernes Baade fandt Delta¬ 
gerne rigelig Plads, da de afhentedes i Holte, hvortil de fleste var kommet 
med Toget 8^^. — Vejret, som i lange Tider havde været mindre godt, var 
heldigvis denne Dag fint. Men paa Grund af det kolde Foraar befandt Fiske¬ 
nes Udvikling sig paa et Stadium, der nærmest svarede til det for Midten af 
